<classify> Taarifa iliyotolewa kwa vyombo vya habari na kusainiwa na Meneja wa NMB Kanda ya Kaskazini, Vicky Bishubo ilieleza kuwa hatua ya kufungua tawi hili ni kuwawezesha wateja wake kupata unafuu na urahisi wa upatikanaji wa huduma za kibenki hapa nchini.Katika kulitambua hili, Benki ya NMB imeendelea kusogeza huduma za kibenki karibu zaidi na wateja wake kwa kufungua matawi na ATM nchi nzima. NMB inayo furaha kufungua tawi la NMB USA River ambalo uzinduzi wake rasmi, unaongeza wigo wa matawi ya NMB yaliyofunguliwa katika wilaya mbalimbali nchini ambayo yanalenga katika kuleta unafuu kwa wateja wetu wa kupata huduma za kibenki karibu yao huku wakiendelea na shughuli mbalimbali za kila siku, alisema.Alisema tawi hilo linatoa huduma mbalimbali za kibenki ikiwemo akaunti mbalimbali za akiba, huduma za mikopo kwa ajili ya mahitaji yote kwenye soko, huduma za fedha za kigeni, kukusanya mapato na kulipa kwa niaba ya serikali na taasisi mbalimbali.  <topic>: UCHUMI 